บันทึกการประชุมวุฒิสภา
ครั้งที่ ๑๒ (สมัยสามัญประจำปีครั้งที่สอง)
วันอังคารที่ ๒๓ มกราคม ๒๕๖๗
ณ ห้องประชุมวุฒิสภา อาคารรัฐสภา ชั้น ๒
ถนนสามเสน แขวงถนนนครไชยศรี เขตดุสิต กรุงเทพมหานคร

เริ่มประชุมเวลา ๑๐.๐๕ นาฬิกา

เมื่อสมาชิกฯ มาครบองค์ประชุมแล้ว นายศุภชัย สมเจริญ รองประธานวุฒิสภา คนที่สอง
ขึ้นบัลลังก์ ปฏิบัติหน้าที่ประธานของที่ประชุม กล่าวเปิดประชุม และได้แจ้งต่อที่ประชุมว่าในการประชุมวุฒิสภา
ครั้งนี้ไม่มีเรื่องที่ประธานจะแจ้งต่อที่ประชุม เรื่องรับรองรายงานการประชุม และเรื่องกระทู้ถาม
ต่อมา ประธานของที่ประชุมไดดำเนินการให้ที่ประชุมพิจารณาเรื่องที่คณะกรรมการบริหารการ
พิจารณาเสร็จแล้ว ดังนี้

๑. รายงานการพิจารณาศึกษา เรื่อง หน่วยงานกำกับและกฏระเบียบที่เกี่ยวข้องกับ
เทคโนโลยีปัญญาประดิษฐ์ ซึ่งคณะกรรมการการเทคโนโลยีสารสนเทศ การสื่อสาร และการโทรคมนาคม
พิจารณาเสร็จแล้ว (ระเบียบวาระที่ ๔.๑) หลังจากประธานคณะกรรมการฯ (พลเอก อ้นันตพร กาญจนรัตน์)
ประธานคณะอนุกรรมาธิการพิจารณากฎหมายที่เกี่ยวข้องกับการเทคโนโลยีสารสนเทศ การสื่อสาร
และการโทรคมนาคม (นายสมชาย เสียงหลาย) อนุกรรมาธิการ (นายศักดิ์ เสกขุนทด) และที่ปรึกษา
คณะอนุกรรมาธิการ (นายบริญ มานะอาภรณ์) ได้ร่วมกันแถลงรายงานการพิจารณาศึกษาฯ โดยมีสมาชิกฯ
อภิปรายแสดงความคิดเห็นพอสมควร ประธานคณะอนุกรรมาธิการฯ (นายสมชาย เสียงหลาย)
และอนุกรรมาธิการ (นายศักดิ์ เสกขุนทด) ได้ตอบชี้แจงต่อที่ประชุมแล้ว จากนั้นที่ประชุมมีมติเห็นด้วย
กับรายงานการพิจารณาศึกษาฯ พร้อมทั้งเห็นด้วยกับข้อเสนอแนะของคณะกรรมการฯ เพื่อส่งไปยัง
คณะรัฐมนตรีพิจารณาดำเนินการต่อไป

๒. รายงานการพิจารณาศึกษา เรื่อง แนวทางการพัฒนาข้าราชการครบทวงจรของประเทศไทย
ซึ่งคณะกรรมการเกษตรและสหกรณ์พิจารณาเสร็จแล้ว (ระเบียบวาระที่ ๔.๒) โดยประธาน
คณะกรรมการเกษตรและสหกรณ์ได้มีหนังสือแจ้งขอเลื่อนการพิจารณารายงานฯ ฉบับนี้ออกไปพิจารณา
ในวันอังคารที่ ๓๐ มกราคม ๒๕๖๗ ซึ่งที่ประชุมมีมติเห็นชอบ

๓. รายงานการพิจารณาศึกษา เรื่อง โครงสร้างกรุงเทพมหานครตามแนวทางการกระจายอำนาจ
ชึงคณะกรรมการการปกครองท้องถิ่นพิจารณาเสร็จแล้ว (ระเบียบวาระที่ ๔.๓) หลังจากประธาน
คณะกรรมการ (พลเอก เลิศรัตน์ รัตนวานิช) ประธานคณะอนุกรรมาธิการการปกครองท้องถิ่นรูปแบบพิเศษ
(นายวีระศักดิ์ ภู่ครองหิน) และอนุกรรมาธิการ ในฐานะประธานคณะทำงานจัดทำรายงานการพิจารณาศึกษา
เรื่อง โครงสร้างกรุงเทพมหานครตามแนวทางการกระจายอำนาจ (ผู้ช่วยศาสตราจารย์พิเศษสุรชัย พรมพันธ์)
ได้ร่วมกันแถลงรายงานการพิจารณาศึกษาฯ โดยมีสมาชิกๆ อภิปรายแสดงความคิดเห็นพอสมควร
ประธานคณะกรรมการ (พลเอก เลิศรัตน์ รัตนวานิช) ได้ตอบชี้แจงต่อที่ประชุมแล้ว จากนั้นที่ประชุม
มีมติเห็นด้วยกับรายงานการพิจารณาศึกษาฯ พร้อมทั้งเห็นด้วยกับข้อเสนอแนะของคณะกรรมการ
เพื่อส่งไปยังคณะรัฐมนตรีพิจารณาดำเนินการต่อไป

จากนั้น ประธานของที่ประชุมได้ดำเนินการให้ที่ประชุมพิจารณาเรื่องที่ค้างพิจารณารายงาน
ประจำปี ๒๕๖๕ สถาบันพระปกเกล้า (ตามมาตรา ๒๖ แห่งพระราชบัญญัติสถาบันพระปกเกล้า
พ.ศ. ๒๕๔๑) (ระเบียบวาระที่ ๕) เป็นเรื่องที่ค้างมาจากการประชุมวุฒิสภา ครั้งที่ ๑๐ (สมัยสามัญประจำปี
ครั้งที่สอง) วันอังคารที่ ๑๖ มกราคม ๒๕๖๗ หลังจากเลขาธิการสถาบันพระปกเกล้า (นายวิทธวัส ชัยภาคภูมิ)
ได้แถลงรายงานฯ แล้ว คณะกรรมการการพัฒนาการเมืองและการมีส่วนร่วมของประชาชนซึ่งได้รับมอบหมาย
จากประธานวุฒิสภาให้พิจารณาศึกษารายงานฯ ดังกล่าวเป็นการล่วงหน้า โดยรองประธานคณะกรรมการ
คนที่สาม ในฐานะประธานคณะอนุกรรมาธิการการพัฒนาการเมือง (นายดิเรกฤทธิ์ เจนครองธรรม)
ได้แถลงรายงานผลการพิจารณาศึกษาของคณะกรรมการ โดยมีสมาชิกๆ อภิปรายแสดงความคิดเห็นพอสมควร
และเลขาธิการสถาบันพระปกเกล้า (นายวิทธวัส ชัยภาคภูมิ) ได้ตอบชี้แจงต่อที่ประชุมแล้ว ที่ประชุม
ได้พิจารณารับทราบรายงานฯ ดังกล่าว

ต่อจากนั้น ประธานวุฒิสภาได้แจ้งต่อที่ประชุมว่าในการประชุมวุฒิสภาครั้งนี้ไม่มีเรื่องที่เสนอใหม่
และเรื่องอื่น ๆ โดยในระหว่างการพิจารณาเรื่องที่คณะกรรมการพิจารณาเสร็จแล้ว และเรื่องที่ค้างพิจารณา
ประธานวุฒิสภา รองประธานวุฒิสภา คนที่หนึ่ง และรองประธานวุฒิสภา คนที่สอง ได้ผลัดเปลี่ยนกัน
ทำหน้าที่ประธานของที่ประชุม